SUPER ราคาไหลลง 3.23% หลังยังไม่หลุดบ่วง Cash Balance
SUPER ไหลลง 3.23% หลังโดนขยายเวลาใช้ Cash Balance ตั้งแต่ 11-29 ก.ค.59 ณ เวลา 11.20 น. ราคาอยู่ที่ 1.80 บาท ลดลง 0.06 บาท หรือ 3.23% ด้วยมูลค่าซื้อขาย 158.85 ล้านบาท
11 ก.ค. 2559

ผู้สื่อข่าวรายงานว่า ราคาหุ้นบริษัท ซุปเปอร์บล๊อก จำกัด (มหาชน) หรือ SUPER ราคาไหลลง ณ เวลา 11.20 น. ราคาอยู่ที่ 1.80 บาท ลดลง 0.06 บาท หรือ 3.23% ด้วยมูลค่าซื้อขาย 158.85 ล้านบาท เมื่อเวลา 10.58 น. โดยเปิดตลาดที่ 1.79 บาท ราคาปรับตัวขึ้นสูงสุดที่ 1.79 บาท และราคาปรับตัวลงต่ำสุดที่ 1.76 บาท

โดยบล.บัวหลวง ระบุในบทวิเคราะห์ฯว่า บมจ.ซุปเปอร์บล๊อก (SUPER) ได้ทำการคาดการณ์ผลการดำเนินงาน (Earning prelim) กับผู้บริหาร ทางเราคาดงบไตรมาส 2/59 จะพลิกมีกำไร แต่ไม่ได้มากอย่างที่สื่อเคยรายงาน 300-350 ล้านบาท เพราะติดตั้งมิเตอร์ไฟช้า ทำให้รับรู้กำไรไม่เต็มเดือน พฤษภาคม-มิถุนายน หลัง COD ส่วนใหญ่ไปเมื่อเมษายน 2559          
ฝ่ายวิจัยจึงเห็นว่าราคาหุ้นปรับลงรับข่าวนี้ไปแล้ว แต่อย่างไรก็ดี การรายงานงบไตรมาส 2/59 แล้วพลิกมีกำไร คาดจะสร้างความเชื่อมั่นต่อแนวโน้มกำไรในช่วงครึ่งหลังของปีได้
อนึ่ง หุ้น SUPER ทางตลาดหลักทรัพย์ได้ให้ขยายเวลาการใช้ Cash Balance ต่อไป ตั้งแต่ 11-29 ก.ค.59 